Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 1080/13/5502	Čadca, 24.3.2014
EEČ : 2-37-76-2014

U Z N E S E N I E

Trestná vec:	obvinený XXXXX  
Prečin:	Poškodzovanie a ohrozovanie prevádzky všeobecne prospešného zariadenia podľa § 288 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Čadca
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX 
	sídlo organizácie: XXXXX, XXXXX XXXXX, XXXXX
2.	XXXXX 
	sídlo organizácie: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 1 263,17 € 
b.	Peňažná suma určená na všeobecne prospešné účely: 80,00 € 
c.	Konkrétny adresát peňažnej sumy určenej na všeobecne prospešné účely: Kysucká nemocnica s poliklinikou v Čadci, IČO: 17335469, číslo účtu: XXXXX - 40,- €  
d.	Suma odovzdaná štátu na peňažnú pomoc obetiam trestnej činnosti: 40,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ Čadca pod spisovou značkou ORP-110/DI-CA-2013.
Dňa 05.12.2013 asi o 22.40 h, viedol po ceste II/487, v obci XXXXX, okres Čadca, v smere do obce XXXXX, nákladné motorové vozidlo XXXXX, EČ: XXXXX, kde pri prechádzaní ostrej ľavotočivej zákruty, pred zabezpečeným železničným priecestím, neprispôsobil rýchlosť jazdy stavu a povahe vozovky, následkom čoho dostal na zasneženej vozovke šmyk, prešiel vpravo mimo vozovku a pravou prednou časťou vozidla narazil do priecestného zabezpečovacieho zariadenia so svetelnou a zvukovou signalizáciou, toto zvalil a vyradil z prevádzky, následkom čoho stratilo schopnosť varovať ostatných účastníkov cestnej premávky, čím spôsobil XXXXX XXXXX. XXXXX, XXXXX XXXXX, škodu v sume 1.263,17 € a majiteľovi vozidla spoločnosti XXXXX XXXXX XXXXX, XXXXX, škodu v sume 14.800,- €. 

Odôvodnenie: 
Uznesením povereného policajta OR PZ, ODI v Čadci sp. zn.: ČVS:ORP-110/DI-CA-2013 z 05.12.2013 bolo XXXXX vznesené obvinenie pre prečin poškodzovania a ohrozovania prevádzky všeobecne prospešného zariadenia podľa § 288 Trestného zákona na tom skutkovom základe tak, ako je to uvedené vo výrokovej časti tohto uznesenia.

Podľa § 220 odsek 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a 
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu 
a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Preskúmaním príslušného spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 odsek 1 Trestného poriadku.

Obvinený a poškodení uzavreli dňa 03.03.2014, resp. 05.03.2014 dohodu o zmieri, v rámci ktorej obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný a nahradil škodu spôsobenú činom tak, že splnomocnenec XXXXX XXXXX, XXXXX XXXXX, XXXXX uviedol, že škoda v sume 1.263,17 € im bola v plnej výške uhradená majiteľom nákladného motorového vozidla firmou XXXXX XXXXX. XXXXX a zástupca firmy XXXXX XXXXX XXXXX, XXXXX uviedol, že náhradu škody v sume 14.800,- € (400.000,- Kč) si uplatnili z havarijného poistenia motorového vozidla a táto im bola v plnom rozsahu poisťovňou uhradená, pričom žiadnu ďalšiu náhradu škody nežiadajú.

Dňa 20.03.2014 zložil na účet Okresnej prokuratúry Čadca peňažnú sumu vo výške 80,- €, určenú na všeobecne prospešné účely pre Kysuckú nemocnicu s poliklinikou v Čadci, IČO: 17335469, číslo účtu: XXXXX, vo výške 40,- € a na peňažnú pomoc obetiam trestnej činnosti vo výške 40,- €.
 
Táto suma je primeraná závažnosti spáchaného trestného činu.

Obvinený a poškodení s týmto spôsobom vybavenia veci vyslovili súhlas. 

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 

Preto som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Miloš Kováč
prokurátor